Britte verslap kwarantyn vir sport | Netwerk24
Deur Sportredaksie 05 Julie 2020 21:40
Die tweede been van Manchester City en Real Madrid se Kampioeneliga sal wel aanstaande maand in Manchester plaasvind nadat die Britse regering kwarantyn-reëls vir sportbyeenkomste verslap het. Foto: Getty Images
Die Britse regering het Vrydag aangekondig dat die kwarantynvereiste van 14 dae vir mense wat in Engeland aankom uit meer as 50 lande, waaronder Duitsland, Frankryk, Spanje en Italië, laat vaar word. Amerika tel egter nie onder dié 50 lande nie.
Volgens die minister van kultuursake, Oliver Dowden, sal sportlui en mense in die film- en televisiebedrywe Brittanje mag besoek ingevolge aangepaste reëls.
Dié stap is ’n positiewe een vir sportliggame soos die FIA. Die Silverstone-renbaan buite Northamptonshire sal op 2 en 9 Augustus Formule Een-wedrenne aanbied.
Dit sal die Engelse sokkerklub Manchester City toelaat om sy tuisstryd in die ronde van 16 in die Kampioeneliga teen Real Madrid in Augustus aan te bied.
Die Wêreld-snoekertoernooi, veerpyltjies, perdewedrenne en ander groot sportbyeenkomste sal ook bevoordeel word. – Reuters
Meer oor: Britse Sport | Engeland | Covid-19
Covid-19: Talle verloor werk by Engelse FA